CELEX: 32011R1271
Language: lv
Date: 2011-12-05 00:00:00
Title: Komisijas Īstenošanas regula (ES) Nr. 1271/2011 ( 2011. gada 5. decembris ) par atsevišķu preču klasifikāciju kombinētajā nomenklatūrā

8.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 325/1
            
         KOMISIJAS ĪSTENOŠANAS REGULA (ES) Nr. 1271/2011
   (2011. gada 5. decembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji pamatojas uz KN vai papildina to ar papildu apakšnodaļām un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. decembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts ir smilškrāsas pulveris ar šādu sastāvu (masas %):
                  
                              Pārtikas/diētiskās šķiedras
                           
                           
                              66,1
                           
                        
                              (no tām neapstrādātas šķiedras
                           
                           
                              15,2)
                           
                        
                              olbaltumvielas
                           
                           
                              18,8
                           
                        
                              mitrums
                           
                           
                              7,5
                           
                        
                              pelnvielas
                           
                           
                              2,3
                           
                        
                              tauki
                           
                           
                              0,2
                           
                        Produkts ir cieti augu atlikumi, kas iegūti no sojas pupām pēc eļļas ekstrakcijas un daļējas olbaltumvielu atdalīšanas, kam sekojusi kaltēšana un malšana. Produktam ir neteksturētu sojas miltu īpašības.
                  Produkts ir sojas olbaltumvielu koncentrātu un izolātu ražošanas blakusprodukts, tāpēc tajā ir samazināts olbaltumvielu saturs.
                  Produktu izmanto pārtikas un dzīvnieku barības izstrādājumu bagātināšanai. To fasē 25 kg maisos.
               
               
                  2304 00 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN 2304 00 00 koda formulējumu.
                  Lai gan šo produktu izmanto pārtikas rūpniecībā, tas nav pārtikas izstrādājums, kas atbilst pozīcijā 1901 minētajiem nosacījumiem, un pārtikas izstrādājums, kas nav minēts vai iekļauts citur atbilstīgi pozīcijai 2106. Tādēļ klasifikācija pozīcijā 1901 vai 2106 nav iespējama.
                  Tā kā produkts sastāv no dažādiem atlikumiem un atkritumiem, kas iegūti no augu materiāliem, ko pārtikas rūpniecībā izmanto par dzīvnieku barību vai par pārtiku, tas ir klasificējams 23. nodaļā (sk. harmonizētās sistēmas skaidrojumus par 23. nodaļu — vispārīgo noteikumu pirmo daļu).
                  Tāpēc produkts ir klasificējams ar KN kodu 2304 00 00 kā citi cietie atlikumi, kas iegūti, ekstrahējot sojas pupu eļļu.